Vinterbogen 2022

Kampagneperiode: 17.januar til 11. februar

Vinterbogen er skolekonkurrencedelen af den velkendte læselystkampagne ”Sommerbogen”, og jeres deltagelse i kampagnen er en mulighed for aktivt at sætte læsning på skemaet, så skoler og biblioteker sammen kan motivere elevernes læselyst.

Kampagnen er bygget op omkring **www.vinterbogen.dk** – og her skriver børnene anmeldelser

af de bøger de læser, så børn i hele landet kan lade sig inspirere af hinanden De enkelte klasser skal oprettes på vinterbogen.dk for at kunne skrive anmeldelser, og dermed kan man

som ansvarlig lærer samle og se elevernes arbejde på [www.vinterbogen.dk](http://www.vinterbogen.dk).

I bestemmer helt selv, hvordan I tilrettelægger forløbet, og kan dermed vælge at centrere aktiviteterne i en enkelt af ugerne eller arbejde mere spredt fordelt på alle kampagne-uger.

Vinterbogen sætter fokus på at dele begejstringen for at læse og skabe et positivt læsefælleskab i klassen, og lægger op til at I fylder kampagneperioden med sjove aktiviteter, I kan lave i klassen, på biblioteket såvel som i fritiden.

Der er 3 præmier fordelt på 1-6 klasse, som består af forfatter- eller illustratorbesøg til de heldige klasser. Vinderne findes via lodtrækning blandt alle de tilmeldte klasser, som også har skrevet anmeldelser på Vinterbogen.dk

Grafisk materiale i form af invitationer, plakater, læseskema, bogmærker m.m. vil være tilgængeligt på Læsesporet fra 1. december. Her vil I også kunne finde information om hvordan og hvornår, man som klasse skal tilmelde sig.